…. (sz.) napirend

Előterjesztve: Településüzemeltetési, Környezetvédelmi

és Közbiztonsági Bizottsághoz

**előterjesztés**

**A Képviselő – testület 2021. szeptember 30-i rendes ülésére**

**Tárgy:**  Javaslat az „átparkolás kérdéskör” rendezésére a Budapest Főváros II. Kerületi Önkormányzat közigazgatási területén található várakozási övezet és a Budapest I. Kerület Budavári Önkormányzat, valamint Budapest Főváros III. Kerület Óbuda-Békásmegyer Önkormányzat közigazgatási területén, a kerület határokon található várakozási övezetek területén.

**Készítette:** …………………………..

Nagy Zsuzsanna

osztályvezető

Parkolási Osztály s.k.

**Egyeztetve**: …………………………

Kalocsai Tímea

igazgató

Városüzemeltetési Igazgatóság s.k.

**Látta:** …………………………

dr. Szalai Tibor

jegyző

……………………….

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 14/2010.(VI.24.) önkormányzati rendelete (a továbbiakban: **Rendelet**) tartalmazza a II. kerület közigazgatási területén a járművel várakozás rendjének kialakítására és az üzemképtelen járművek tárolására vonatkozó szabályokat.

A kerülethatárokon jelentkező „átparkolás” kezelése - a hatályos jogszabályok adta keretek között - hosszú évek óta problémát jelent az Önkormányzatok számára.

„Átparkolás” alatt értjük, ha az autós az egyik kerületben várakozik, de a díjfizetést figyelmetlenségből a másik kerület területén teszi meg, mely adott esetben pótdíj kiszabást von maga után.

Az átparkolásnak két típusát különböztethetjük meg, az egyik, ha azonos a díjtétel a szomszédos kerületek várakozási övezetbe bevont határoló útvonalán, a másik pedig, ha eltérő a két területen a várakozási díj összege.

Az átparkolás kérdéskörét azonos díjtétel esetén a Budapest főváros közigazgatási területén járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010.(VI.4.) Fővárosi Közgyűlési rendelet (továbbiakban: Fővárosi parkolási rendelet) 48. § (3a) bekezdése szabályozza, melynek értelmében *„Nem minősül díjfizetés nélküli várakozásnak, ha a gépjármű két szomszédos kerületi önkormányzat közigazgatási területét határoló úton vagy téren, valamint ezen határoló utat vagy teret keresztező úton, a határoló úttól vagy tértől számított első útkereszteződésig várakozik és*

1. *a parkolójegyet a szomszédos kerületi önkormányzat területén, azonos díjövezetben elhelyezett parkolójegy-kiadó automatánál váltották meg, vagy*
2. *a mobiltelefonos parkolási díjfizetési rendszert a szomszédos kerületi önkormányzat területén azonos díjövezetre érvényes kóddal indították el.*

A fentieken kívül - azaz a díjfizetés kölcsönös elfogadásán túl - a hatályos jogszabályok további szabályozást nem írnak elő, jelenleg nincs szabályozva az átparkolással érintett területeken történő kölcsönös várakozási hozzájárulás elfogadás sem.

A II. kerületi Önkormányzat közigazgatási területén található várakozási övezetek jelenleg az I., a III. és a XII. kerülettel határosak. Mindhárom kerület esetén azonos a kerület határon a várakozási díj összege a II. kerület adott zónájában érvényes összeggel. Fontos azonban kiemelni, hogy a XII. kerülettel a gyakorlatban nem valósul meg az átparkolás, mivel a terület adottságai miatt fizikailag nem lehetséges az átparkolás.

Az átparkolással érintett területeken a díjfizetés, valamint a várakozási hozzájárulások kölcsönös elfogadása mindkét fél részéről kizárólag adatszolgáltatás keretében végezhető.

Mivel a várakozási hozzájárulások kölcsönös elfogadását jelenleg egyetlen jogszabály sem rögzíti, így azok - átparkolással érintett területen történő - elfogadásának szabályait az adatszolgáltatás megvalósíthatósága érdekében az érintett kerületek önkormányzati rendeletében szükséges rögzíteni.

Továbbá, a Rendelet 2. számú melléklete tartalmazza a Budapest II. kerület várakozási övezetében gyermekszállítási várakozási hozzájárulással igénybe vehető közterületek szakaszait, utca és házszám megjelölésével, melyben a házszámok módosítása szükséges.

Kérem a Tisztelt Képviselő-testületet az előterjesztés megtárgyalására, az alábbi rendelet-módosítási javaslat elfogadására.

A **Rendelet** elfogadásához minősített szavazati arány szükséges.

Budapest, 2021. szeptember 13.

**Őrsi Gergely**

**polgármester**

**A Budapest Főváros II. Kerületi Önkormányzat Képviselő-testületének**

**…/2021. (… …) önkormányzati rendelete**

**a II. kerület közigazgatási területén a járművel várakozás rendjének**

**kialakításáról, és az üzemképtelen járművek tárolásának**

**szabályozásáról szóló 14/2010. (VI. 24.) önkormányzati rendelete módosításáról**

|  |  |
| --- | --- |
| Jelenlegi szövegezés | Javasolt módosítás |
| **R. 8/A. §**  „1. A parkolókártya díja:   * magánszemély esetén: bruttó 1000 Ft * vállalkozás esetén: bruttó 2000 Ft  1. A parkolókártyára a szolgáltatást igénybevevő a Városüzemeltetési Igazgatóság Parkolási Ügyfélszolgálatának (a továbbiakban: „Parkolási Ügyfélszolgálat”) irodájában ezer Ft-ban meghatározott összegű várakozási díjat fizethet be, amely a befizetéskor a kártyára feltöltésre kerül. 2. Gazdálkodói várakozási hozzájárulással rendelkező vállalkozás részére vásárolt parkolókártya feltöltés csak a II. kerületi Önkormányzatnál nyilvántartott (gazdálkodói várakozási hozzájárulással rendelkező) gépjármű parkolása esetén használható. A jogosulatlan, azaz más rendszámú gépkocsi parkolásánál történő felhasználás pótdíjazást von maga után. 3. A sérülésmentes parkolókártya II. Kerületi Önkormányzat részére történő visszaadásakor a kártya díja és a kártyáról fel nem használt összeg visszafizetésre kerül az ügyfél részére. 4. Elveszett, sérült kártya esetén 1000 Ft-os díj ellenében vásárolhat új kártyát az Ügyfél, az elveszett, sérült kártyára töltött összeget az Önkormányzat nem téríti vissza. 5. Amennyiben az Ügyfél lemond a meglévő, sérülésmentes és működő parkolókártyájának tulajdonjogáról az Önkormányzat javára, úgy a kártya eredeti értékét és a rátöltött összeget az Önkormányzat visszafizetheti az Ügyfél részére. Parkolókártya visszavétele csak az eredeti, vásárlást bizonyító számla ellenében történhet. 6. A parkolókártya pótdíj fizetésre nem alkalmas. 7. A kártyákat a II. kerületi Önkormányzat által üzemeltetett parkolóhelyeken elhelyezett automaták fogadják el. | **8/A. §**  A lakossági, egészségügyi és gazdálkodói várakozási hozzájárulások szomszédos önkormányzatok által történő elfogadásának (átparkolás) feltétele, hogy a kerület határon található mobilparkolási zónákon belüli címre kiadott, érvényes lakossági, egészségügyi és gazdálkodói várakozási hozzájárulások elfogadásra kerülnek a fővárosi parkolási rendelet 48. § (3a) bekezdésében szereplő "két szomszédos kerületi önkormányzat közigazgatási területét határoló úton vagy téren, valamint ezen határoló utat vagy teret keresztező úton, a határoló úttól vagy tértől számított első útkereszteződésig." |
| R. 8/A. §- ának felel meg tartalmilag | Rendelet a következő **8/B. §**-sal egészül ki:  „(1) A parkolókártya díja:  *a)* magánszemély esetén: bruttó 1000 Ft;  *b)* vállalkozás esetén: bruttó 2000 Ft.  (2) A parkolókártyára a szolgáltatást igénybevevő a Városüzemeltetési Igazgatóság Parkolási Ügyfélszolgálatának (a továbbiakban: Parkolási Ügyfélszolgálat) irodájában ezer Ft-ban meghatározott összegű várakozási (parkolási) díjat fizethet be, amely a befizetéskor a kártyára feltöltésre kerül.  (3) Gazdálkodói várakozási hozzájárulással rendelkező vállalkozás részére vásárolt parkolókártya feltöltés csak a II. kerületi Önkormányzatnál nyilvántartott (gazdálkodói várakozási hozzájárulással rendelkező) gépjármű parkolása esetén használható. A jogosulatlan, azaz más rendszámú gépkocsi parkolásánál történő felhasználás pótdíjazást von maga után.  (4) A sérülésmentes parkolókártya II. Kerületi Önkormányzat részére történő visszaadásakor a kártya díja és a kártyáról fel nem használt összeg visszatérítésre kerül az ügyfél részére.  (5) Elveszett, sérült kártya esetén 1000 Ft-os díj ellenében vásárolhat új kártyát az ügyfél, az elveszett, sérült kártyára töltött összeget az Önkormányzat nem téríti vissza.  (6) Amennyiben az ügyfél lemond a meglévő, sérülésmentes és működő parkolókártyájának tulajdonjogáról az Önkormányzat javára, úgy a kártya eredeti értékét és a rátöltött összeget az Önkormányzat visszafizeti az ügyfél részére. Parkolókártya visszavétele csak az eredeti, vásárlást bizonyító számla ellenében történhet.  (7) A parkolókártya pótdíj fizetésre nem alkalmas.  (8) A kártyákat a II. Kerületi Önkormányzat által üzemeltetett parkolóhelyeken elhelyezett automaták fogadják el.” |
| R. 2. melléklet     |  |  |  | | --- | --- | --- | | Bolyai Utcai Óvoda | Bolyai utca | 18-24 | | (1023 Budapest Bolyai utca 15.) |  |  | | Százszorszép Óvoda | Nyúl utca | 14-24 | | (1024 Budapest Fillér utca 29.) | Nyúl utca | 11-11 | |  | Garas utca | 14-24 | | Százszorszép Óvoda | Érmelléki utca | 6-14 | | (1026 Budapest Érmelléki utca 12.) | Érmelléki utca | 5-11 | | Kitaibel Pál Utcai Óvoda | Kitaibel Pál utca | 9-15 | | (1024 Budapest Kitaibel Pál utca 10.) | Kitaibel Pál utca | 8-14 | | Szemlőhegy Utcai Óvoda | Szemlőhegy utca | 25/B-29 | | (1024 Budapest Szemlőhegy utca 27/b) |  |  | | Pasaréti bölcsőde | Nagyajtai utca | 10-12 | | (1026 Budapest Pasaréti út 41.) | Nagyajtai utca | 7-9 | | Varsányi bölcsőde | Varsányi Irén utca | 9-21 | | (1027 Budapest Varsányi Irén utca 32.) | Varsányi Irén utca | 20-34 | | |  |  |  | | --- | --- | --- | | Bolyai Utcai Óvoda | Bolyai utca | 22-24 | | (1023 Budapest Bolyai utca 15.) |  | 18-20 | | Százszorszép Óvoda | Nyúl utca | 9-17 | | (1024 Budapest Fillér utca 29.) | Nyúl utca | 14-24 | |  | Garas utca | 11-11 | | Százszorszép Óvoda | Érmelléki utca | 6-14 | | (1026 Budapest Érmelléki utca 12.) | Érmelléki utca | 5-11 | | Kitaibel Pál Utcai Óvoda | Kitaibel Pál utca | 9-15 | | (1024 Budapest Kitaibel Pál utca 10.) | Kitaibel Pál utca | 8-14 | | Szemlőhegy Utcai Óvoda | Szemlőhegy utca | 25/B-29 | | (1024 Budapest Szemlőhegy utca 27/b) |  |  | | Pasaréti bölcsőde | Nagyajtai utca | 10-12 | | (1026 Budapest Pasaréti út 41.) | Nagyajtai utca | 7-9 | | Varsányi bölcsőde | Varsányi Irén utca | 9-21 | | (1027 Budapest Varsányi Irén utca 32.) | Varsányi Irén utca | 20-34 | |

**Budapest Főváros II. Kerületi Önkormányzat Képviselő-testületének …/2021. (…. ….) önkormányzati rendelete**

**a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva, a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján a következőket rendeli el:

**1. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 8/A. §-a helyébe a következő rendelkezés lép:

**„8/A. §**

A lakossági, egészségügyi és gazdálkodói várakozási hozzájárulások szomszédos önkormányzatok által történő elfogadásának (átparkolás) feltétele, hogy a kerület határon található mobilparkolási zónákon belüli címre kiadott, érvényes lakossági, egészségügyi és gazdálkodói várakozási hozzájárulások elfogadásra kerülnek a fővárosi parkolási rendelet 48. § (3a) bekezdésében szereplő "két szomszédos kerületi önkormányzat közigazgatási területét határoló úton vagy téren, valamint ezen határoló utat vagy teret keresztező úton, a határoló úttól vagy tértől számított első útkereszteződésig." ”

**2. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet a következő 8/B. §-sal egészül ki:

**„8/B. §**

(1) A parkolókártya díja:

*a)* magánszemély esetén: bruttó 1000 Ft;

*b)* vállalkozás esetén: bruttó 2000 Ft.

(2) A parkolókártyára a szolgáltatást igénybevevő a Városüzemeltetési Igazgatóság Parkolási Ügyfélszolgálatának (a továbbiakban: Parkolási Ügyfélszolgálat) irodájában ezer Ft-ban meghatározott összegű várakozási (parkolási) díjat fizethet be, amely a befizetéskor a kártyára feltöltésre kerül.

(3) Gazdálkodói várakozási hozzájárulással rendelkező vállalkozás részére vásárolt parkolókártya feltöltés csak a II. kerületi Önkormányzatnál nyilvántartott (gazdálkodói várakozási hozzájárulással rendelkező) gépjármű parkolása esetén használható. A jogosulatlan, azaz más rendszámú gépkocsi parkolásánál történő felhasználás pótdíjazást von maga után.

(4) A sérülésmentes parkolókártya II. Kerületi Önkormányzat részére történő visszaadásakor a kártya díja és a kártyáról fel nem használt összeg visszatérítésre kerül az ügyfél részére.

(5) Elveszett, sérült kártya esetén 1000 Ft-os díj ellenében vásárolhat új kártyát az ügyfél, az elveszett, sérült kártyára töltött összeget az Önkormányzat nem téríti vissza.

(6) Amennyiben az ügyfél lemond a meglévő, sérülésmentes és működő parkolókártyájának tulajdonjogáról az Önkormányzat javára, úgy a kártya eredeti értékét és a rátöltött összeget az Önkormányzat visszafizeti az ügyfél részére. Parkolókártya visszavétele csak az eredeti, vásárlást bizonyító számla ellenében történhet.

(7) A parkolókártya pótdíj fizetésre nem alkalmas.

(8) A kártyákat a II. Kerületi Önkormányzat által üzemeltetett parkolóhelyeken elhelyezett automaták fogadják el.”

**3. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 2. melléklete helyébe az 1. melléklet lép.

**4. §**

Ez a rendelet a kihirdetését követő napon lép hatályba.

|  |  |
| --- | --- |
| **Őrsi Gergely** **polgármester** | **dr. Szalai Tibor** **jegyző** |

*1. melléklet*

„*2. melléklet*

|  |  |  |
| --- | --- | --- |
| Bolyai Utcai Óvoda (1023 Budapest Bolyai u. 15.) | Bolyai utca | 22 - 24 18 - 20 |
| Százszorszép Óvoda (1024 Budapest Fillér utca 29.) | Nyúl utca Nyúl utca Garas utca | 9 - 17 14 - 24 11 - 11 |
| Százszorszép Óvoda (1026 Budapest Érmelléki utca 12. | Érmelléki utca Érmelléki utca | 6 - 14 5 - 11 |
| Kitaibel Pál Utcai Óvoda (1024 Budapest, Kitaibel Pál utca 10.) | Kitaibel Pál utca Kitaibel Pál utca | 9 - 15 8 - 14 |
| Szemlőhegy Utcai Óvoda (1024 Budapest Szemlőhegy u. 27/b) | Szemlőhegy utca | 25/B - 29 |
| Pasaréti Bölcsőde (1026 Budapest, Pasaréti út 41.) | Nagyajtai utca Nagyajtai utca | 10 - 12 7 - 9 |
| Varsányi Bölcsőde (1027 Budapest, Varsányi Irén utca 32.) | Varsányi Irén utca Varsányi Irén utca | 9 - 21 20 - 34 |

”

Általános indokolás

A kerületek közigazgatási határain megvalósuló átparkolással - azaz ha az autós az egyik kerületben parkol, de figyelmetlenségből a díjfizetést másik kerület területén teszi meg - kapcsolatosan a kerületek között a várakozási hozzájárulások kölcsönös elfogadását jelenleg egyetlen jogszabály sem rögzíti. Erre tekintettel a járművel várakozás rendjéről szóló önkormányzati rendelet kiegészítése vált szükségessé.

Részletes indokolás

**1. §**

Az átparkolással összefüggésben vezet be új rendelkezéseket.

**2. §**

A korábbi 8/A. § formai szempontból történő felülvizsgálatával összefüggésben új szakasz kerül beiktatásra.

**3. §**

A mellékletben található gyermekszállítási várakozási hozzájárulással igénybe vehető közterületek megjelölésénél a házszámok pontosítása szükséges.

**4. §**

Hatálybalépésre vonatkozó rendelkezést tartalmaz.